हाँ।
यह टैटू थोड़ा और बड़ा बनना था, पर उनके… उनके पास इंक ख़त्म हो गई थी।
यह बहुत ख़ूबसूरत श्रद्धांजलि है।
शुक्रिया।
मैंने सोचा यह लोगों को बताने का बढ़िया तरीका होगा कि मेरी पत्नी अब इस दुनिया में नहीं है।
ख़ैर, मुझे ख़ुशी है कि वह बात साफ़ हो गई।
तुम हमेशा शार्डोने पीती हो?
हाँ। मैं पहली डेट पर हमेशा शार्डोने पीती हूँ
क्योंकि, अह, मैं बंदे को बताना चाहती हूँ
कि मुझे… मुझे पार्टी करना पसंद है, पर साथ ही, मैं वयस्क भी हूँ।
इसीलिए, अगर मेनू में डायनामाइट झींगे होते हैं,
मैं हमेशा वह चुनता हूँ, क्योंकि मुझे लगता है झींगे बहुत अच्छा चयन है।
- हाँ। - पर डायनामाइट…
आप सोचेंगे, "व्हो, व्हो, व्हो।"
- "यह बंदा ख़तरनाक है।" - हाँ।
कुछ भी हो सकता है।
- कुछ भी हो सकता है। - हाँ।
क्या मैं इसे दोबारा देख सकती हूँ?
पता है क्या? हम इसे ढँक देते हैं।
पता है, मुझे पता भी नहीं तुम इस समय यहाँ कैसे बैठे हो।
मैं इसके बारे में तुमसे ज़्यादा समय से जानता हूँ।
हाँ, पर क्या यह ऐसा नहीं लग रहा कि तुम उसे धोखा दे रहे हो?
अब ऐसा लग रहा है… थोड़ा सा।
पता है, मेरी बेटी और मैंने बहुत कुछ झेला है,
पर अब हम पहले से बहुत बेहतर हैं।
- तुम्हारी बेटी है? - हाँ, है।
एक छोटी बच्ची ने अपनी माँ को खो दिया?
वह 18 साल की है, पर हाँ, हाँ।
वह… वह उदास हो गई थी।
मुझे माफ़ करना।
क्यों ना हम किसी आसान चीज़ के बारे में बात करें?
तुम कहाँ से हो?
- सब ठीक है, तुम यह कर सकती हो। - मैं…
बस एक शहर का नाम लो।
मैं शिकागो से हूँ।
"डा बेअर्स।"
"डा बुल्स।"
मैं बस वह सहन नहीं कर पा रही हूँ कि तुम्हारी पत्नी के साथ क्या हुआ।
हाँ।
अरे, नहीं।
मैं बस सोच रही हूँ कि तुम वाक़ई अच्छे आदमी हो
और भगवान अपने सबसे बहादुर योद्धाओं को सबसे मुश्किल संघर्ष देता है।
तुमने कभी यह सुना है?
मुझे माफ़ करना।
तुम्हारी डेट कैसी थी?
वह इतना रोई कि उसे उल्टी हो गई।
देखो, तुम लोगों से मिलजुलकर ही आगे बढ़ रहे हो।
मुझे…मुझे तुम पर गर्व है।
यह बहुत मायने रखता है।
मुझे किसी कुत्ते जैसी बड़ी-बड़ी आँखों से घूरना बंद करो।
- तुम लोग तैयार हो? - हाँ, मैं तैयार हूँ,
पर शायद टॉमी को थोड़ा समय चाहिए।
तुम अर्थपूर्ण तरीके से नज़रें मिलाने से इतना डरते क्यों हो?
मैं फ़िदा हो गई हूँ।
मुझे लगता है मैं अपने डैड को यह कहकर परेशान करूँगी कि मुझे भी एक बच्चा चाहिए।
हमारे बेटों में से एक से गर्भवती हो जाओ, मैं तुम्हें 50 हज़ार डॉलर दूँगी।
तुमने अभी एक किशोरी को सेक्स के लिए पैसे देने की पेशकश दी।
हाँ, और?
तो तुम लोग तीन दिन अकेले क्यों बिता रहे हो?
हम एक परिवार के रूप में जुड़ने के लिए समय चाहते हैं।
- ऑ। - जो भी हो।
हाँ, साथ ही लिज़ यहाँ इतना ज़्यादा समय बिताती है कि हम नहीं चाहते सटन को लगे कि यह माँ है,
चार्ली पिता है, और मैं सेक्सी किराएदार हूँ जो स्थिति को मज़ेदार बनाए रखता है।
कोई ऐसा नहीं सोचता है।
तुम 40 साल के हो।
ठीक है। चलो देखें अगर तुम यह अकेले करने के लिए तैयार हो।
- हाँ, चलो देखें। - तुम्हें कैसे पता चलेगा कि इसका डायपर गीला है?
- ओह, चलो भी। लाइन नीली हो जाती है। - आसान है। पचपच की आवाज़ से।
अगर तुम ब्रंच के लिए जा रहे हो, तो इसे क्या पहनाओगे?
हम ब्रंच पर नहीं जाएँगे।
इसे अभी तक वैक्सीन नहीं दी गई हैं।
पर वैक्सीन मिलने के बाद, हम ड्रैग ब्रंच के लिए जाएँगे
और यह लेडी गू गू गागा बनकर जाएगी।
क्या बात है।
ठीक है।
मैं मैथ्यू के पुराने, मनपसंद खरगोश के साथ सोई थी ताकि इसके लिए अपनी महक छोड़ दूँ।
रुको, नहीं, नहीं।
पालने में कोई सॉफ़्ट टॉय नहीं रखने हैं। इसका दम घुट सकता है।
यह तुम्हारी आख़िरी परीक्षा थी।
- तुम पास हो गए। - ओह, हाँ।
बस अपने सेक्सी, जवान दिमाग़ से तुक्का लगाया था।
ठीक है। सुनो, सटन।
मुझे भूलना मत।
मैं सच कह रही हूँ।
लोग सड़क पर मुझे रोककर मुझसे मेरे
- मॉइस्चराइज़र के बारे में पूछते हैं। - ओह, मैं मान सकती हूँ।
पता है मैं उन्हें क्या बताती हूँ?
कुछ नहीं। मेरी दमक, मेरा काम।
अब मेरा ध्यान बँटाना बंद करो, ठीक है?
यह मैंने तीसरी बार तुमसे तुम्हारे बारे में पूछा है
और तुमने बात पलट दी। जो कि एक रिकॉर्ड है, बधाई हो।
शुक्रिया।
आख़िरी दो मिनटों में नियंत्रण वापस लेते हुए,
मार्क और डॉना यह क्यों कहते हैं कि तुम अवसाद में घिरी हुई हो?
मुझे नहीं पता।
मैं काम पर मुश्किल से डॉना से बात करती हूँ।
म…मेरा मतलब, अब हम सप्ताहांत पर भी साथ में समय नहीं बिताते हैं
क्योंकि वह अपने बच्चों में इतनी व्यस्त होती है।
तुम्हें उसकी याद आती होगी।
वह एक सहकर्मी दोस्त है।
साथ ही, वह उम्र में मुझसे लगभग दस साल बड़ी है।
मेरा एक बहुत अच्छा दोस्त है जो मेरे ख़्याल से शायद 90 साल का है।
यह कोई बड़ी बात नहीं है।
मेरी ज़िंदगी में और बहुत सारे लोग हैं।
देखो, मुझे यह करने का बहुत अनुभव है।
तुम असली दर्द छुपा रही हो।
मैं जानती हूँ कि भावनाओं वगैरह का विश्लेषण करना तुम्हारा काम है, पर मैं ठीक हूँ।
ठीक है, तो मज़े के लिए तुम क्या करती हो?
बहुत सारी चीज़ें।
यहाँ पास ही पुराने शहर में एक साइडर बार है जहाँ बार ट्रिविया की प्रतियोगिता होती है।
वहाँ बंदे थोड़े चश्मिश तरह से प्यारे होते हैं, पर…
- उससे तुम उदास क्यों हो रही हो? - नहीं हो रही हूँ।
मैं उदास हूँ क्योंकि हमारा समय ख़त्म हो गया है
और तुमने आख़िरकार ऐसा कुछ कहा जो मैं अपनी नोटबुक में लिख सकती हूँ।
देखो, "बार ट्रिविया।"
मेरे पास थोड़ा अतिरिक्त समय है,
- अगर तुम थोड़ी और बात करना चाहो तो। - मिलते हैं, दोस्त।
ओह, सत्यानाश।
हाय, गैब। क्या हुआ?
कल मेरी मनोविज्ञान क्लास के लिए डॉ. पटेल कुछ सवाल-जवाब करने वाली थी,
पर उसने अभी ऐन मौके पर मना कर दिया। क्या तुम वह कर सकते हो?
हाँ, पर इतने ग़ुस्से से पहली बार किसी ने मुझसे मदद माँगी है।
माफ़ करना, यार। माया मुझसे बात करना टालती रहती है।
तुम बाहर जाकर बात करना चाहोगे?
हे, मुझे जाना है।
अम, डींगें नहीं मार रहा हूँ, पर मैं पॉल के साथ डॉक्टर के पास आया हूँ।
बधाई हो, उसने आख़िरकार तुमसे चलने को कहा।
मैं उसके साथ सैकड़ों बार जा चुकी हूँ। मज़े करो।
ठीक है, बाय।
तुम्हारा अपॉइंटमेंट साथी बनने के लिए तुमने मुझे इतने समय बाद क्यों पूछा?
क्योंकि तुम इसे "अपॉइंटमेंट साथी" कहते हो।
ठीक है।
लगता है एंटीबायोटिक दवाओं का असर तुम पर अच्छा रहा है।
पेशाब का इन्फ़ेक्शन ठीक हो गया है।
हाँ! मुझे पता था।
तो, पॉल,
कभी-कभी मेरे कुछ मरीज़ पार्किनसन्स के भावनात्मक असर से जूझते हैं।
क्या मैं उन्हें तुम्हारे पास भेज सकती हूँ?
मेरे ख़्याल से उनके लिए ऐसे इंसान से बात करना अच्छा होगा जो ख़ुद भी इससे गुज़र रहा है।
ज़रूर। एक मिनट रुको। क्या…
क्या इसका मतलब है मैं वापस काम पर जा सकता हूँ?
मुझे तुम्हें रोकने की कोई वजह नहीं दिख रही।
मेरे साथ करना चाहते हो?
हाँ, करना चाहता हूँ।
- हाँ! - हाँ!
श्रिंकिंग
ओह, और अपनी दवाइयाँ मत भूलना।
आह क्यों भर रहे हो?
बात बस यह है कि पिछले कुछ हफ़्ते, हमारी सुबह की सैर, बिस्तर में नाश्ता…
आमतौर पर मुझे अच्छा नहीं लगता जब तुम पीती हो,
- और मुझे पीना मना है… - हाँ।
…पर तुमने शराब की मस्ती को
एक नया मतलब दे दिया।
यह सच में काफ़ी अच्छा रहा है।
तुम हमारी बाकी की ज़िंदगियों के लिए हर रोज़ एक साथ आरामदायक सुबहें चाहते हो?
मुझे मंज़ूर है।
पर मैं जहाँ जा रही हूँ,
वहाँ पार्किनसन्स वाले चार बंदे और हैं।
तो, तुम…
तुम इससे उत्तेजित होती हो?
ओह, हाँ, जान।
तुम करती हो तो ज़्यादा बेहतर लगता है।
ख़ैर, जैसा कि तुमने कहा था, मैंने वह माँगा जो मुझे चाहिए था।
और मैं बहुत डरी हुई थी, पर मुझे प्रमोशन मिल गया।
वॉली, यह कमाल की बात है।
- शुक्रिया। - मुझे तुम पर बहुत गर्व है।
आज का सेशन ख़त्म करने के लिए बहुत अच्छी बात है।
पर, अरे,
आज मैं चाहता हूँ कि तुम अपना कोई भी "चौखट पर ख़ुलासा" किए बिना जाओ।
मैं चाहता हूँ कि तुम कोई भी नई जानकारी दिए बिना बाहर चली जाओ,
अगले सेशन तक कोई नई समस्याएँ नहीं।
यह सामान्य रफ़्तार है।
हे!
ठीक है, पर मुझे चिंता है कि मैं अपने पहले दिन पर क्या पहनूँगी
और मुझे यह चिंता भी है कि अब जब मैं ऊँचे पद पर आ गई हूँ,
मैं शायद किसी को ग़लत तरह से छू लूँगी। ठीक है, क्या?
मैंने बोलने से पहले दरवाज़े से बाहर निकलने तक का इंतज़ार किया।
साथ ही, मुझे ज़्यादातर चिंता सबके सामने बोलने के बारे में है।
मुझे प्रेज़ेंटेशन देनी होगी
और लोग कहते हैं सबको उनके अंडरवियर में देखने की कल्पना करो, पर मुझे चिंता है
कि मैं उत्तेजित हो जाऊँगी। और जब मैं उत्तेजित होती हूँ…
- वॉली, अरे, अरे। - …मुझे बहुत पसीना आने लगता है और वह…
अगले हफ़्ते बात करेंगे।
हाँ। हाँ, हाँ।
मैं तुम्हें बाद में मैसेज करूँगी।
रैंडीज़ डोनट
ना-ना। हाथ दूर रखो, चोर कहीं के।
ये पॉल का स्वागत करने के लिए हैं।
- ओह, ठीक है। - हाँ।
मैं माया के बारे में सोच रहा था।
कैसा रहेगा अगर तुम थोड़ा बदलाव करो?
शायद उससे ऑफ़िस के बाहर मिलो।
नहीं, यह मेरा स्टाइल नहीं है। मुझे सीमाएँ बाँधना पसंद है।
मैं नियम तोड़ने की बात नहीं कर रहा हूँ, गैब।
मैं बस उन्हें थोड़ा मोड़ने को कह रहा हूँ।
मैं बस नियमों को थोड़ा मरोड़ने को कह रहा हूँ।
मैं पॉल के आने से पहले एक डोनट खाने की बात कर रहा हूँ
और फिर उन्हें थोड़ा फैलाने की, ताकि उसे पता ना चले।
उसके लिए ना है। माया के लिए उससे भी बड़ी ना है।
"गोट" यानी सबसे महान इंसान वापस आ गया है।
- अघ, भगवान का शुक्र है। - यह रहा।
हे, हम तुम्हारे लिए डोनट लाए हैं।
वापस काम पर स्वागत है।
- शुक्रिया। - यह बहुत अच्छा है। अच्छा। ठीक है फिर।
तुम्हारा दिन अच्छा रहे। जिम्मी आज मेरी क्लास में
गेस्ट लेक्चर देने वाला है, तो हम जा रहे हैं।
- मिलते हैं, दोस्त। - हाँ। ए…एक मिनट रुको।
- तुम दोनों जा रहे हो? - हाँ।
तुम ठीक हो?
बात…बात बस यह है कि आज वापस काम पर मेरा पहला दिन है।
मेरी आदत थोड़ी छूट गई है।
- ओह, धत्। - मुझे जाने की ज़रूरत नहीं है।
मैं…मैं गैबी की क्लास से अगले हफ़्ते बात कर सकता हूँ, या…
बुद्धू बनाया! अलविदा, मूर्खों। मैं ठीक हूँ।
"मैं गैबी की क्लास से अगले हफ़्ते बात कर सकता हूँ।"
यह अभी भी लाल है और चीख क्यों रही है?
- क्या हो गया है, मेरी बच्ची? - तुम्हें क्या चाहिए?
तुम्हें 100 डॉलर चाहिए?
ऊह, हाँ। उससे ज़्यादा माँगो।
- मैं तुम्हें 1,000 डॉलर दूँगा। - हाँ।
यह मज़ेदार है।
मतलब, यह ग़लत है।
मुझे आपकी चिंता है, पर यह मज़ेदार है।
यह देखो।
उसके पैर चलाओ।
- क्या हो रहा है? - टिआ?
क्या बकवास है?
उसे गैस हो रही है। उसके पैर साइकिल की तरह चलाओ।
- ऐसे चलाने हैं जैसे वह साइकिल चला रही हो। - साइकिल चलाने जैसा।
हो गया। हो गया। ओह, हाँ।
हम साइकिल चला रहे हैं। तुम साइक…
हे… बढ़िया पाद रही हो।
ओह, रुको।
बहुत-बहुत शुक्रिया।
लानत है, लिज़। तुमने कहा था यह मैथ्यू का खरगोश है।
शांत हो जाओ। तुम्हें कैमरे पर होना पसंद है।
सच है। मुझे फ़ुटेज भेज देना।
बाय, लिज़।
जब तक चला तब तक मज़ेदार था।
अरे! हमारे घर मेहमान आए हैं।
- शांत रहना। - हम शांत ही हैं।
मैरिसोल, ये हैं डेरेक, लिज़ और ऐलिस।
कितना अच्छा सरप्राइज़ है।
बस भी करो, यार। तुमने मुझे कम से कम 50 मैसेज भेजे थे,
"मैं जानता हूँ वह वहाँ है। मैं उससे मिलना चाहता हूँ।"
क्या? नहीं।
डेरेक बहुत उत्साहित है कि शॉन आख़िरकार किसी लड़की को घर लाया है।
मैं स्पष्ट कर दूँ,
यह हमारी बालकनी से तुम्हारे आने-जाने पर नज़र रखेगा।
- क्या? - चिंता मत करो।
इसे वह कुछ भी दिखाई नहीं देता है
जो पूल हाउस में होता है।
शॉन कहता है कि तुम कमाल की कॉफ़ी बनाते हो
और यह स्वर्ग के किसी बाथरूम के बारे में बात करता रहता है।
- पर मुझे लगता है यह ज़्यादा बढ़ा-चढ़ा रहा है। - इसे बढ़ाया-चढ़ाया नहीं जा सकता।
तुम्हें और तुम्हारे पिछवाड़े को निराशा नहीं होगी।
- जान, उसके पिछवाड़े की बात मत करो। - मैं उसका वर्णन नहीं कर रहा हूँ।
मैं बस कह रहा हूँ कि वह ख़ुश होगा।
आह, विल का फ़ोन है।
- हाय, बच्चे। क्या चल रहा है? - यह कमबख़्त पागलपन है।
मैं यह और नहीं कर सकता हूँ, ठीक है?
ठीक है, शांत हो जाओ। शांत… ठीक है।
मैथ्यू यहाँ और नहीं रह सकता है।
सब जगह सामान फैला हुआ है। पेटन अब यहाँ रुकती ही नहीं है।
- पेटन नाम की कोई है? - पेटन कौन है?
अच्छी कोशिश थी।
उसे कॉफ़ी और बाथरूम के लिए यहाँ ले आओ।
और एक ही पल में तुम भुला दी गई हो।
मुझे पता नहीं यह शालीनता से कैसे कहूँ, पर मुझे वह बाथरूम देखना है।
आह, वहाँ से अंदर, बाईं तरफ़।
हम कोई हल निकाल लेंगे। ठीक है, दोस्त?
- तुमसे प्यार है। - तुमसे प्यार है।
ठीक है, आपसे भी प्यार है।
हम इस लड़के का क्या करेंगे?
- गज़ब! यह आपका पिछवाड़ा गरम करता है? - हाँ!
अब वह हर समय यहाँ रात में रुकना चाहेगी।
मुझे यक़ीन है मैंने वह कल रात सुनिश्चित कर लिया था।
तुम्हें ऐसे बात करने पर गर्व है?
- अ…अब नहीं है। - सच में?
गर्व तो इसे है, मैं बस यहाँ खड़ा हुआ हूँ।
हाय, मैं कीशा हूँ, गैबी की मनपसंद।
और मैं जानना चाहती थी अगर आप मेरे लिए सिफ़ारिशी पत्र लिख देंगे।
तुम हर गेस्ट स्पीकर से यह माँग चुकी हो।
- तुम्हारे पास 23 सिफ़ारिशी पत्र हैं। - व्हो।
- तुम मुझे पसंद आई, कीशा। - चौबीस।
- तुम्हारे पास ऐसा ही स्वेटर नहीं है? - ओह, हाँ।
मैं इनके घर पर थी और मुझे ठंड लग रही थी, तो मैंने यह चुरा लिया।
मुझे यक़ीन है यह "सिंगल ब्लैक फ़ीमेल" की तरह मेरी नक़ल कर रही है
और सच में, मुझे ऐतराज़ नहीं है।
अच्छा।
नहीं, मैं बस चौंक गया था
कि "सीमाओं वाली लड़की" ने कीशा को अपने घर में आने दिया।
तुम एक बुरी सीमाओं वाली लड़की हो।
- मैंने सुना। जानता हूँ, वह सेक्सुअल लग रहा था। - छी।
- माफ़ करना। - कीशा एक स्टूडेंट है,
माया की तरह मरीज़ नहीं है।
तुम उसके लिए मेरे पीछे क्यों पड़े हो?
गैबी, तुम और मैं हमेशा से थोड़े प्रतिस्पर्धक रहे हैं।
पर मुझे लगता है शायद इसीलिए तुम इतना विरोध कर रही हो।
तुम्हें डर है कि "जिमिइंग" शायद सच में काम कर जाए।
क्योंकि, पता है, "गैबिइंग" काम नहीं कर रहा है।
ठीक है, बस हो गया।
अब मुक़ाबला होकर रहेगा।
अम, क्लास, थोड़ा बदलाव है।
पहले, मैं अपने सहकर्मी, डॉ. लेयर्ड को तुम लोगों के साथ
एक क्लीनिकल वातावरण में कॉग्निटिव रीस्ट्रक्चरिंग के बारे में बात करने के लिए कहने वाली थी।
पर उसकी बजाय, मैं इससे एक नई तकनीक का बचाव करने के लिए कहूँगी,
जिसका नाम इस अहंकारी ने अपने नाम पर रखा है।
"डॉ." लेयर्ड।
चलो शुरू करें।
जिमिइंग।
गुरुत्वाकर्षण, आईपॉड्स, जेल-ओ की तरह।
ये सभी दूर-दराज़ के विचार थे, जब तक किसी ने…
इनका सपना देखने की हिम्मत नहीं की।
हाँ, सपने देखने वाले युवक?
- "जिमिइंग" पहले से एक शब्द नहीं है? - इसीलिए मुझे इतना पसंद है।
मैं दिमाग़ की कुंठाएँ "जिम्मी" यानी खोल रहा हूँ।
तुम यह लिख क्यों रहे हो? इसने बस बकवास की है।
आज बढ़िया काम किया।
पर दोबारा कभी "मुझे बस पैसे से मतलब है" मत कहना।
उससे मुझे तुमसे थोड़ी नफ़रत होती है।
- तुम्हें वापस पाकर अच्छा लगा। - शुक्रिया।
नहीं।
हाँ।
मैथ्यू जैसे बच्चे को सामंजस्य बिठाने में मुश्किल होगी
जब तुम उससे लाड़-प्यार करना बंद करके उसे आत्म-निर्भर होने के लिए कहोगी।
पर ज़रूरी बात यह है कि मैं तुम्हारा थेरेपिस्ट नहीं हूँ।
अच्छा। ठीक है। तुम्हारा नुक़सान है।
पर तुम मेरी मदद करोगे। पता है क्यों?
क्योंकि अगर मैंने नहीं की, तो तुम मुझे गोली मार दोगी?
नहीं।
क्योंकि मैं तुम्हें यह दे रही हूँ।
- हम यहाँ क्या कर रहे हैं? - तुम जानते हो यह क्या है।
तुम उन चुनिंदा लोगों में से एक हो जिन्हें अपनी कमज़ोरी दिखाना मुझसे भी ज़्यादा बुरा लगता है।
पर जो भी हो।
मुझे लगता है तुम बहुत बुद्धिमान और प्रेरक हो, पॉल।
और मैं बस यह कहना चाहती थी कि मैं वाक़ई आभारी हूँ
और मुझे तुमसे प्यार है।
और तुम्हें पलटकर मुझसे यह कहने की ज़रूरत नहीं है,
हालाँकि अगर तुमने नहीं कहा, तो मैं हमेशा के लिए तुम्हारी आलोचना करूँगी।
कोई बात नहीं।
मुझे अच्छा लगा कि यह कितना चमकदार है।
जानती हूँ। यह सुंदर है।
मुझे तुमसे प्यार है।
मैं सबको बताऊँगी कि तुमने यह कहा था।
कोई तुम्हारी बात का विश्वास नहीं करेगा।
मुझे बस बताओ कि मैं अपने बेटे का क्या करूँ।
हमने सोचा था कि तुम्हें घर से निकाल देने से, तुम आत्म-निर्भर बन जाओगे।
- पर तुम नहीं बने। - नहीं, तुम नहीं बने।
वह बहुत मददगार था।
पर ख़ुशक़िस्मती से, मेरा एक नया पत्थर वाला दोस्त है जिसने कहा कि हम तुम्हारी मदद कर सकते हैं।
- पर हम तुम्हारे लिए वह नहीं कर सकते हैं। - हाँ।
इन दीवारों में फफूँद लगी थी, पर वह हटा दी है।
तुम यहाँ बिना किराया दिए रह सकते हो।
हम सुनिश्चित करेंगे कि तुम भूखे ना रहो, जब तक तुम काम करोगे।
और मेरा मतलब सारे काम से है।
टाइल लगाना, पेंट करना, नई ड्राईवॉल लगाना।
मुझे वह सब करना नहीं आता है।
प्रोफ़ेसर यूट्यूब इसीलिए तो है।
नहीं, नहीं, नहीं।
हमारे गरीब बच्चे की कैंडी मत खाओ।
तुम जानती हो कि कड़ाई करने से मेरी शुगर कम हो जाती है।
तुम ठीक हो।
ठीक है। मैं वह कोट लेने जा रहा हूँ जो मैंने ठीक करवाया था।
तुम्हें पता भी नहीं चलेगा कि मैंने रास्ते में क्या खाया होगा।
- पता चल जाएगा। - मॉम, यह बहुत बुरा है।
यह ठीक हो जाएगा जब तुम कोई नौकरी कर लोगे।
अब मैं तुम्हें तुम्हारा बेडरूम दिखा देती हूँ।
तुम्हें सुबह जल्दी उठने में कोई दिक्कत नहीं होनी चाहिए
क्योंकि मैंने खिड़कियों से सारे परदे हटा दिए हैं।
मुझे परदे पसंद हैं।
हाँ, अफ़सोस।
तो, पारंपरिक सीबीटी से हटकर
अपने क्लाइंटों की ज़िंदगी में दख़लअंदाज़ी करने का फ़ैसला आपने क्यों लिया?
शुरुआत में,
वह मेरे लिए था। मैं किसी चीज़ से गुज़र रहा था।
पर अब, जब कोई मरीज़ सबसे पहले मेरे पास आता है,
वे अक्सर बेहद निराश होते हैं।
और अगर मैं एक पारंपरिक सीमा तोड़ दूँ,
तो वे यह देख पाते हैं कि मैं उनकी मदद करने के लिए किस हद तक जाने को तैयार हूँ।
और सच कहूँ तो, मैं कभी-कभी उनकी आशा को धीरे-धीरे लौटते हुए देख सकता हूँ।
- ठेंगा। - तुम्हें ठेंगा।
माफ़ कीजिए, पर आप लाइफ़ कोच जैसी बात कर रहे हैं।
हाँ, कीशा। कीशा के लिए चुटकियाँ।
वह क्या है? यह क्या है? यह क्या है?
चुटकियाँ। वे "शाबाश" कहने के लिए करते हैं। इसका यही मतलब है।
अगर आप नैतिकता के नियमों को नहीं मान रहे हैं,
तो ज़रूरत से ज़्यादा सीमाएँ लाँघने से आपको क्या रोक रहा है?
मुझे अपनी नैतिकता पर भरोसा है।
इन्हें उस समय के बारे में बताओ जब तुमने अपने मरीज़ से
अंडरवियर छोड़कर सारे कपड़े उतारकर तुम्हारे दोस्तों के साथ तैरने को कहा था।
तुमने वह ग़लत तरीके से कहा, और तुम यह जानती हो।
रुको, आपकी एक क्लाइंट ने अपने पति को पहाड़ से धक्का नहीं दे दिया था?
वह छोटी पहाड़ी थी।
वह एक ऊँची, बहुत सीधी चढ़ाई वाली पहाड़ी थी।
वह अच्छा नतीजा नहीं था।
पर उसके बाद से मैंने बहुत आत्म-विश्लेषण किया है
और मुझे समझ आया है कि, सच में, वह बंदा वाक़ई कमीना था।
- हे भगवान। - अह-ओह।
वह बहुत बुरा है। सच में, मुझे आपके मरीज़ों के लिए बुरा लग रहा है।
- क्या मैं इसका जवाब दे सकती हूँ? - नहीं, नहीं दे सकती हो, अनजान स्टूडेंट।
मैं जिम्मी के मरीज़ों में से एक हूँ।
- अघ, मैंने यह ऐसे होने का सपना देखा था। - ठीक है? मुझे ओसीडी विकार है।
और जिम्मी से मिलने से पहले,
मैं बुरी चीज़ों को होने से रोकने के लिए अपनी साँस रोक लेती थी।
म…मेरे घर के अंदर और बाहर पहनने के कपड़े अलग-अलग थे।
पर अब, मैं एक कुत्ते के साथ थोड़ा समय बिताती हूँ।
और अब मैं अपनी साँस नहीं रोकती हूँ। मैं छह महीनों में बेहोश नहीं हुई हूँ।
मुझे ग़लत मत समझना, मुझे अभी बहुत सी चीज़ों पर काम करना है।
जैसे सबके सामने बोलने का मेरा डर।
जिम्मी मुझे यहाँ अभ्यास करने के लिए लाया था और मैंने सोचा, तुम पागल हो…
पर, गज़ब, यहाँ इतने सारे लोग हैं और मैं बोल रही हूँ।
- मैं लोगों के सामने बोल रही हूँ। - एकदम सही।
शुक्रिया।
यह मेरे लिए ख़तरा उठाने के लायक़ है।
और कौन सा थेरेपिस्ट मेरे घर आकर,
मेरे बिस्तर पर बैठकर मुझसे कहेगा कि मैं कमाल की हूँ?
- क्या? - वह बिस्तर नहीं था।
नहीं, नहीं। वह एक सोफ़ा है जो बिस्तर में बदल जाता है।
पर उस समय वह सोफ़ा था।
ठीक है, तो तुम लोगों ने सुन लिया।
अगर मैं कर पाती, तो "मेन इन ब्लैक" वाले उस चमचमाते न्यूरालाइज़र से
तुम सबकी याददाश्त मिटा देती।
चलो यह मान लें कि यह कभी हुआ ही नहीं था।
क्लास ख़त्म हुई।
यह जगह अच्छी लग रही है… और मेथ जैसी महक आ रही है।
ख़ैर, कॉनर ने हमें उसकी जैकेट वापस लाने भेजा है।
कॉनर से कहो
कि मेरे पास उसकी बेकार 2012 एलए किंग्स स्टैनली कप चैंपियंस वाली जैकेट नहीं है।
तुमने ठीक उन्हीं शब्दों वाली जैकेट पहन रखी है।
धत्।
तुम लोगों को गांजे वाली टॉफ़ी चाहिए?
उनसे तुम्हें बहुत नशा हो जाएगा।
ठीक है, मैं बहुत ज़्यादा नशा करना चाहती हूँ। मुझे छह चाहिए।
वे कहाँ हैं? मेरे पास एक बड़ा बैग था।
ओह, सत्यानाश।
दोस्त, यह कहने का कोई आसान तरीका नहीं है।
उन्होंने तुम्हारा लिंग हटा दिया।
सब ठीक है, सर?
हाँ, पर तुम्हें शायद एक एम्बुलेंस बुलानी पड़े।
मुझे ज़हर दे दिया गया है।
मैं बस थोड़ा सा मर रहा हूँ।
बस थोड़ा सा मर रहा हूँ।
और, लिज़, आख़िरी मैसेज।
सुनो, मुझे माफ़ करना कि मुझे कैंची मिली ही नहीं।
मुझे नहीं मिली… मुझे कैंची नहीं मिल…
ख़ैर, ओह, और मैं मर रहा हूँ।
पर मैं नहीं चाहता कि तुम दोबारा प्यार ढूँढने के लिए बहुत ज़्यादा इंतज़ार करो।
पर मेरे जाने के बाद शायद क़रीब आठ साल तक इंतज़ार करना।
ठीक है, हमेशा के लिए अलविदा।
मैं तुम्हारा पति, डेरेक हूँ।
डेरेक
- डेरेक? - शाबाश, कमीने।
तुम मुझसे ज़्यादा समय तक जी गए।
पर लिज़ तुम्हें अभी भी नहीं मिलेगी।
क्या तुम ठीक हो?
हाँ, मैं ठीक हूँ। वह मेरी है, कमीने।
ज़ाहिर है, मैं सुनिश्चित करूँगा कि सटन उनके हाथ ना लगे।
पर तुम्हारे ख़्याल से कौन तुम्हें और मेरे बच्चे, दोनों को मारना चाहता है?
वे प्यारे लोगों को मारना चाहते हैं?
उन्होंने मुझे मारने की कोशिश की।
इसका संभावना काफ़ी ज़्यादा है।
मुझ पर अभी हमला हो रहा है। मुझ पर हमला हो रहा है।
ब्रायन, कुछ करो।
- उसे हाथ मत लगाओ! उसे हाथ मत लगाओ! - ठीक है, दोस्त।
- बैठ जाओ। - एक सेकंड रुको।
मुझे बस एक सेकंड देना।
मैंने शायद उसे डरा दिया। वह बैठ गया है।
लिज़, मैं जानता हूँ कि तुम सुन रही हो।
अपना फ़ोन उठाओ। डेरेक को अस्पताल ले जाया जा रहा है।
ओह, धत्।
तो, मैरिसोल। क्या यह कोई सिचुएशनशिप है,
या तुम लोग सॉफ्ट लॉन्च की योजना बना रहे हो?
देखा, जब तुम बात करते हो, मैं सुनता हूँ।
हम मस्ती कर रहे हैं। मैरिसोल बहुत अच्छी है।
वह मायामी में सच में काफ़ी सफलता हासिल कर रही थी,
पर फिर उसके पिता बीमार हो गए, तो वह उनके पास रहने के लिए घर आ गई।
मैं उसका सम्मान करता हूँ।
अपने परिवार के साथ रहने से ज़्यादा ज़रूरी और क्या हो सकता है?
मैं सहमत हूँ।
अरे, सेशन का अंत होने वाला है।
तुम यहाँ बैठकर भावुक बातें करते रहोगे, या तुम्हें कोई समस्या है?
वह बिल्कुल भी नहीं बदली है।
थोड़ी सनकी, मस्त, कुछ भी करने के लिए तैयार।
मैं वैसा हुआ करता था।
पर तब क्या होगा जब उसे समझ आएगा कि अब मैं वैसा बंदा नहीं हूँ?
तो, तुम्हें भविष्य में होने वाली काल्पनिक समस्या है जो तुमने अभी ईजाद की?
माफ़ करना, मुझे उसकी परवाह नहीं है।
क्यों ना हम इस पर ध्यान दें कि यह कितनी अच्छी बात है कि तुम भावनात्मक रूप से इतने संतुलित हो
कि हम लड़कियों वाली समस्याओं की बात कर रहे हैं?
हाँ, यह सच में अच्छा है, है ना?
चलो भी, वह इतना बुरा भी नहीं था।
और तुम जानते हो कि मुझे तुम्हारा उदास लड़के वाला रूप पसंद नहीं है।
मैं तुम्हारी मदद कर रहा था, गैब। तुमने मुझे फँसा दिया।
वह… वह ग़लत था।
ठीक है, ख़ैर, तुमने लुइस से दोस्ती की, मुझसे पूछे बिना कि मुझे उसके बारे में कैसा लगता है।
अब? तुम उस बारे में अब बात कर रही हो?
हाँ, मुझे लगता है मुझे अभी बात करने की ज़रूरत है।
अगर तुम्हें पिज़्ज़ा चाहिए, तो पिज़्ज़ा मँगवा लो।
और हाँ, मैं करूँगा।
मैं तुम्हारे लिए एफ़बीआई को फ़ोन कर दूँगा।
मुझे जाना है।
डेरेक के फ़ोन के लिए तैयार रहना।
वह बहुत नशे में है।
गैब, मैं जानता हूँ।
मैं कभी-कभी किसी बात के पीछे पड़ जाता हूँ। मुझे माफ़ करना।
पर मैं सच में तुम्हारी मदद करने की कोशिश कर रहा था।
कमबख़्त!
मेरी कोई बुरी मंशा नहीं थी। मुझे बस अपने मरीज़ों के बारे में सलाह पसंद नहीं है।
मुझे तुम्हारा जो आख़िरी मैसेज आया था, उसमें लिखा है,
"क्या तुम मुझे मेरे मरीज़ के बारे में कुछ सलाह दे सकते हो।"
लानत है, पॉल। मैं लगभग इस बहस से बाहर आ गई थी।
- तुम मुझसे झूठ क्यों बोल रही हो? - मैं झूठ नहीं बोल रही हूँ।
- तुम्हें मुझसे समस्या क्या है? - तुम इतने दयनीय क्यों बन रहे हो?
- दोस्तों। - हे, पॉल। मुझे डॉ. साइक्स ने भेजा है।
मैं इस सेशन में दख़ल देने के लिए माफ़ी चाहता हूँ
जो मेरे ख़्याल से उन लोगों का ग्रुप सेशन है जो लंबे होने पर नाराज़ हैं।
ये डॉक्टर हैं।
यह सुनकर विश्वास बढ़ गया।
- तुमसे मिलकर अच्छा लगा। - तुमसे भी।
मैं समझता हूँ कि तुम्हें मुझ पर विश्वास नहीं रहा।
मुझे भी नहीं रहता।
पर मैं आगे बढ़ने की कोशिश कर रहा हूँ।
म…मैं वाक़ई चाहता हूँ कि तुम मुझ पर दोबारा भरोसा कर सको।
मान लो। टिआ के मरने के बाद से तुमने मुझ पर भरोसा नहीं किया है।
टिआ के मरने के बाद से नहीं था।
उसके तीन महीने बाद हुआ था जब मेरा मरीज़ अपने सेशन में नहीं आया
और मैंने तुम दोनों को पार्किंग में गांजा फूँकते हुए पकड़ा था।
- तुम्हें वह याद है? - बिल्कुल याद है।
नहीं, मुझे याद नहीं है।
माफ़ करना कि मुझे "जिम्मी वापस आ गया" वाली सोच में शामिल होने में समय लग रहा है।
टिआ मेरी बहन जैसी थी।
यार, तुम उसके घर में वेश्याएँ लेकर आए हो।
तुम उसकी आकर्षक अच्छी दोस्त के साथ सोए थे।
वह तुम थी।
गैबी, तुम अपना ही उदाहरण नहीं दे सकती हो।
यह अच्छा उदाहरण है।
मैं समझता हूँ।
सच में। मैं समझता हूँ।
तुम माया के साथ जो भी कर रही हो, वह काम नहीं कर रहा है।
कुछ तो बदलना पड़ेगा।
उसकी मदद करने का मौका मत गँवाओ क्योंकि मैं अनुचित था।
तो मैं एक भ्रम था,
पर मैं बस केक खा रहा था और कुछ बढ़िया नहीं कर रहा था?
वह काफ़ी बढ़िया केक था।
तो, क्या चल रहा है?
मैं काफ़ी सकारात्मक बंदा हूँ।
पर साल में क़रीब एक बार, मेरी ऊर्जा अचानक कम हो जाती है।
और, अम, वह काफ़ी मुश्किल होता है।
और वह… और वह सही नहीं है।
और वह उबाऊ है।
मतलब, एक इंसान एक साल में मुँह की कितनी एक्सरसाइज़ कर सकता है?
हाँ। मुझे भी वे बिल्कुल पसंद नहीं हैं।
पर एक समय पर,
मैं किसी ऐसे व्यक्ति की तलाश में जाता हूँ जो लड़ते रहने में मेरी मदद कर सके।
और इस साल वह तुम हो।
मैं भाग्यशाली हूँ।
- पर मैं वह नहीं करूँगा। - ठीक है, कोई बात नहीं।
क्या वे खिड़कियाँ खुली हुई हैं?
तुम्हारी क़िस्मत तुम्हारे हाथ में है, पर मैं इसे समझने में तुम्हारी मदद कर सकता हूँ,
ऐसी चीज़ की मदद से जिसे मैं "फ़ील्ड" कहता हूँ।
अपनी आँखें बंद करो।
सूझबूझ और ऊर्जा से बने
एक रहस्यमय बादल के रूप में उसकी छवि बनाओ।
सुनने में बेवक़ूफ़ाना लग रहा है।
यह बेवक़ूफ़ाना नहीं है।
- थोड़ा है। - ठीक है, थोड़ा बेवक़ूफ़ाना है।
अपनी आँखें बंद करो।
मैं चाहता हूँ तुम चलकर उस गर्म ऊर्जा में जाओ।
ख़ुद को उसमें लीन हो जाने दो।
और कहो, "मुझे वह जवाब चाहिए जो मुझे पता है तुम्हारे पास है।"
फिर स्थिर रहकर सुनो।
मैं यह कर रहा हूँ। क्या तुम कर रहे हो?
ठीक है, मैं करता हूँ।
मुझे तो आना ही था।
मैं आपके साथ जितना समय हो सके, उतना समय बिताना चाहती हूँ।
तुम हमारी बाकी की ज़िंदगियों के लिए हर रोज़ एक साथ आरामदायक सुबहें चाहते हो?
मुझे मंज़ूर है।
पर शायद इस बात पर ध्यान देना बेहतर होगा कि तुम कितना आभार महसूस कर रहे होगे
कि इतने लंबे समय तक यह कर पाए।
अपने परिवार के साथ रहने से ज़्यादा ज़रूरी और क्या हो सकता है?
ठीक है, मेरा हो गया।
मुझे बस पिछला रविवार दिखाई दिया।
मेरी तबियत ठीक नहीं थी और मैं उठ नहीं पा रहा था।
और, अम, मेरी पत्नी और मेरी बेटी और मैंने
बस बिस्तर में बैठकर चेरी गार्सिया आइसक्रीम खाई।
उसने मुझे चम्मच से खिलाई।
हाँ। ज़िंदगी में बहुत कम चीज़ें एक खूबसूरत महिला द्वारा आइसक्रीम खिलाए जाने से बेहतर होती हैं।
फिर शायद घर जाते समय मुझे रास्ते में रुककर और ख़रीद लेनी चाहिए।
अच्छा जवाब है।
शुक्रिया।
म…मैं तुमसे अगले साल मिलूँगा।
देखते हैं।
अच्छा जवाब है।
स्वर्ग में बहुत बदबू आ रही है।
एक बार फिर। तुम मरे नहीं हो।
हम अस्पताल में हैं।
सब लोग इसे बता दो कि यह मरा नहीं है।
- आप मरे नहीं हैं, डैड। - आप ज़िंदा हैं।
- बंद करो। - माफ़ करना।
गज़ब। फुल हाउस, यानी पूरा कमरा भरा हुआ है।
- वह एक अच्छा शो है। - हाँ।
अंकल जेस्सी याद है? वह एल्विस जैसा दिखता था।
- हाँ। - हाँ, मुझे याद है। हाँ, हम सबको याद है।
हमें सच-सच बताइए, डॉक्टर।
- क्या इसका नशा कभी नहीं उतरेगा? - यह ठीक हो जाएगा।
इसके खून की जाँच में दिल में कुछ असामान्यता पाई गई है।
कुछ करो।
हा, वह अभी भी काम करता है।
पर वह उस 650 मिलीग्राम गांजे के कारण हो सकता है जो इसने खा लिया।
हाँ।
आप पूरा बैग खा गए?
शाबाश, दोस्त।
इसे वापस आकर कार्डियोलॉजी में जाँच करवानी होगी।
पर तब तक, जैसे ही यह चलने लायक़ हो जाए, इसे घर ले जा सकते हो।
- शुक्रिया। - हाँ।
क्या उन्होंने उस आदमी को पकड़ लिया जो उस आदमी का लिंग चुरा ले गया?
- किसका लिंग? - तुम ज़िंदा हो।
सब तुमसे प्यार करते हैं।
गैबी ने फ़ोन किया था। कॉनर ने फ़ोन किया था।
पॉल ने भी फ़ोन किया था।
ओह, धत्। मुझे मैथ्यू को फ़ोन करना है।
- जाने दीजिए। - क्या?
उसे पता है।
मैंने उसे बता दिया था। माफ़ कीजिए।
बढ़िया। शुक्रिया।
- उसे बताने के लिए शुक्रिया। - हाँ।
ट्रिविया की शाम
व्हो। हे, माया। क्या?
- गैबी? - हाँ, कैसा संयोग है।
असल में यह संयोग है ही नहीं।
तुमने कहा था तुम पुराने शहर में एक साइडर बार में मिलोगी
और जब मैंने ढूँढा, मैंने देखा कि एक ही बार है,
जो अब बोलने पर मुझे पीछा करने जैसा लग रहा है।
मैं बस सुनिश्चित करना चाहती थी कि तुम ठीक हो।
अगर तुम यहाँ रुकोगी, तो तुम्हें मेरी ट्रिविया टीम में शामिल होना पड़ेगा।
आज रात मैं अकेली खेल रही हूँ।
ज़रूर। विषय क्या है?
- "लॉर्ड ऑफ़ द रिंग्स।" - ओह, गज़ब।
यार, अब यहाँ ख़ून-ख़राबा होने वाला है।
- सच में? - हाँ।
- सैमवाइज़ बाकी सारे हॉबिटों का बैंड बजाने वाला है। - ठीक है, तो तुम यह जानती हो।
तुम्हें अंदाज़ा भी नहीं है।
इसके लिए एक जाम लाएँगे, प्लीज़?
मुझे यक़ीन नहीं होता कि तुम्हें उस तलवार का नाम मालूम था
जिसे नार्सिल के टुकड़ों को गलाकर दोबारा बनाया गया था
- और वह ऐरागॉर्न के हाथ में थी। - मज़ाक कर रही हो?
बचपन में मेरी बिल्ली का नाम ऐन्डुरिल था।
मैं बहुत जोश में हूँ!
- मुझे पढ़ाकू लोगों को… - हे भगवान।
- …धूल चटाने में बहुत मज़ा आता है। हाँ। - हाँ, मैं देख सकती हूँ।
पता है क्या? मुझे ख़ुशी है कि तुम आई।
मुझे भी।
मैं हमेशा से यह अकेले नहीं करती थी।
- ठीक है। - मैं अपने तीन
सबसे अच्छे दोस्तों के साथ करती थी।
बेका को एटलांटा में शानदार काम मिल गया और वह चली गई,
केट की शादी हो गई और वह चली गई,
और ईलाई एक पंथ में शामिल हो गया जो उसे फ़ोन का इस्तेमाल नहीं करने देते हैं।
अरे, नहीं, ईलाई।
कभी-कभी लगता है कि पूरी क़ायनात मुझे अकेला रखने की साज़िश रच रही है।
मैं सच में बहुत अकेली हूँ।
शायद एक हफ़्ते बाद के बजाय हम कल मिलकर इसके बारे में बात कर सकते हैं।
ज़रूर।
पर आज रात हम जश्न मनाएँगे, क्योंकि हम रोहान के घुड़सवार,
बार ट्रिविया के चैंपियन हैं!
अफ़सोस मनाओ, मूर्खों।
- मिलती हूँ। - मिलती हूँ।
डेरेक को अभी भी उस पुतले की बहुत चिंता है,
पर उसका नशा धीरे-धीरे उतर रहा है।
- यह मज़ेदार है, है ना? - हाँ, यह कितना दख़ल देने वाला है।
जानती हूँ। मैं गैबी के घर में एक लगाना चाहती हूँ।
ओह, हाँ। जब डेरेक टू आएगा, तब बहुत मज़ेदार होगा।
हाँ।
चार्ली को क्या लगता है कि इस समय तुम कहाँ हो?
हमारे बेडरूम में सो रहा हूँ।
मैं खिड़की से बाहर आ गया।
- हाँ, मैं वह कर चुकी हूँ। - हाँ।
पारिवारिक रूप से जुड़ना कैसा चल रहा है?
असल में अच्छा चल रहा है।
मैंने नहीं सोचा था कि मैं अपने सिवाय किसी और के साथ हर पल बिता पाऊँगा,
पर मैं उससे बहुत प्यार करता हूँ।
वह प्यारी है। स्वार्थी है। उसे जो चाहिए, वह पाने के लिए वह चीखती है।
मेरी बच्ची और मैं एक जैसे हैं।
और मैं यह कहना नहीं चाहता, पर शुक्रिया।
तुमने हमें बहुत कुछ सिखाया है।
मैं शुक्रिया अदा करने के लिए ग़लत इंसान हूँ, मेरे दोस्त।
मैं एक माँ होने के बारे में बढ़-चढ़कर बोलती हूँ
और मैंने अपने लाड़-प्यार से बिगाड़कर नालायक आदमियों का सर्कस तैयार किया है।
आप परफ़ेक्ट माता-पिता बनने की कोशिश करते हैं
और आप चाहे कुछ भी कर लें, आप गड़बड़ कर ही देंगे।
अजीब बात है, यह सुनकर दबाव कम लग रहा है।
मैं यह समझ रहा हूँ कि मेरी ग़लतियाँ कोई मायने नहीं रखतीं,
जो बहुत अच्छी बात है क्योंकि मुझे यक़ीन है उसने मेरा एक एयरपॉड निगल लिया।
तुम्हें कभी ना कभी पता चल ही जाएगा।
अरे, सुनो। मैं तुम्हारे सारे बेटों से मिला हूँ।
- मुझे कभी याद नहीं रहता कि कौन, कौन है। - हाँ।
पर वे सब बड़े दिलवाले हैं।
मैथ्यू नहीं है।
उसका बाप उसके ही ड्रग्स के कारण अस्पताल में था
और उसे वह पता था और वह आया तक नहीं।
मैंने किसी तरह उसे कमीना बना दिया है। मुझे उससे शर्मिंदगी हो रही है।
मैं डैड के लिए उनकी मनपसंद फ्राइज़ लाया हूँ।
मेरा वह मतलब बिल्कुल नहीं था।
प्लीज़ मत जाओ। चलो इस बारे में बात करें, मैथ्…
- सत्यानाश। - मैथ्यू?
मैं नहीं…
पॉल।
- पॉल! - हाँ?
हे। मैं डरा…
मैं डरा नहीं था कि तुम ज़िंदा नहीं थे।
किसी को अँधेरे में बैठे हुए देखना सामान्य बात है।
जब वे हिल ना रहे हों।
हे, वापस काम पर तुम्हारा पहला दिन कैसा था?
बहुत अच्छा था।
मेरे ख़्याल से समय आ गया है कि मैं एक थेरेपिस्ट ना रहूँ।
सच में, पॉल?
- मैं दोबारा बुद्धू नहीं बनूँगा। - नहीं, मैं सच कह रहा हूँ।
यह समझने के लिए मुझे जाकर वापस आना पड़ा।
पर…
अब समय आ गया है, जिम्मी।
मुझे तुम्हें बताना चाहिए कि समय आ गया है।
तुम चाहो तो कह सकते हो।
- तुम्हारे रिटायर होने का समय आ गया है, पॉल। - ठीक है।
मैंने अपने मन में इसकी कल्पना ऐसे होते हुए नहीं की थी, पता है?
हाँ।
यहाँ आओ।
आओ, पॉल। मुझे इसकी ज़रूरत है।
गज़ब, यार।
मुझे तुम्हारी याद आएगी।
तुम मेरे लिए बहुत, बहुत मायने रखते हो।
मैं हमेशा से तुमसे एक बात कहना चाहता था।
- मैं वह अब कहूँगा। - ओह, भगवान। जिम्मी, प्लीज़।
मैं अभी तुरंत नहीं जा रहा हूँ।
मुझे मरीज़ों को बताना होगा। उन्हें दूसरे डॉक्टरों के पास भेजना होगा।
इस प्रैक्टिस को बंद करने में महीनों लगेंगे।
तुम केवल एक बार अलविदा कह सकते हो और वह आज नहीं है।
चलो। मुझे रास्ते में पिज़्ज़ा चाहिए।
चलो चलें।
चलो चलें!
उप-शीर्षक अनुवादक : मीनू